
 2.3.2021
 BG
 Официален вестник на Европейския съюз
 LI 71/1
 РЕГЛАМЕНТ ЗА ИЗПЪЛНЕНИЕ (ЕС) 2021/371 НА СЪВЕТА
 от 2 март 2021 година
 за прилагане на Регламент (ЕС) 2020/1998 относно ограничителни мерки срещу тежките нарушения на правата на човека
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) 2020/1998 на Съвета от 7 декември 2020 г. относно ограничителни мерки срещу тежките нарушения на правата на човека (1), и по-специално член 14, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 7 декември 2020 г. Съветът прие Регламент (ЕС) 2020/1998.
 (2)
 На 18 януари 2021 г. върховният представител на Съюза по въпросите на външните работи и политиката на сигурност направи декларация от името на Съюза, в която осъди задържането на руския опозиционен политик Алексей Навални при завръщането му в Москва на 17 януари 2021 г. и призова за незабавното му освобождаване.
 (3)
 На 22 февруари 2021 г. Съветът по външни работи постигна съгласие да продължи работата по бъдещи ограничителни мерки в отговор на тежки нарушения на правата на човека.
 (4)
 В този контекст и предвид продължаването и тежестта на нарушенията на правата на човека в Русия четири лица следва да бъдат включени в списъка на физическите или юридическите лица, образуванията или органите, които подлежат на ограничителни мерки, съдържащ се в приложение I към Регламент (ЕС) 2020/1998.
 (5)
 Поради това Регламент (ЕС) 2020/1998 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) 2020/1998 се изменя съгласно приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2 март 2021 година.
 За Съвета
 Председател
 A. P. ZACARIAS
 (1) OВ L 410 I, 7.12.2020 г., стр. 1.
 ПРИЛОЖЕНИЕ
 Следните вписвания се добавят в списъка на физическите лица, който се съдържа в част А. Физически лица в приложение I към Регламент (ЕС) 2020/1998:
 Имена (транслитерация на изписването на руски език)
 Имена (изписване на руски език)
 Идентификационни данни
 Причини за вписването
 Дата на вписване
 „1.
 Alexander (Alexandr) Petrovich KALASHNIKOV
 Aлександр Петрович КАЛАШНИКОВ
 Длъжност: Директор на руската Федерална служба за изпълнение на наказанията (ФСИН)
 Дата на раждане: 27.1.1964 г.
 Място на раждане: Татарск, Новосибирски регион, Руска СФСР (понастоящем Руска федерация)
 Гражданство: руско
 Пол: мъжки
 Aлександър Калашников е директор на руската Федерална служба за изпълнение на наказанията (ФСИН) от 8 октомври 2019 г. На тази длъжност той осъществява надзор върху всички дейности на ФСИН. В качеството си на директор на ФСИН той носи отговорност за тежки нарушения на правата на човека в Русия, включително произволни арести и задържания.
 В случая с Алексей Навални, докато г-н Навални се възстановява в Германия (септември 2020 г. – януари 2021 г.) след отравянето му с токсично нервнопаралитично вещество от групата „Новичок“, на 28 декември 2020 г. ФСИН изисква